Kittenberger Kálmán

**Kittenberger Kálmán** ([Léva](https://hu.wikipedia.org/wiki/L%C3%A9va), [1881](https://hu.wikipedia.org/wiki/1881). [október 10.](https://hu.wikipedia.org/wiki/Okt%C3%B3ber_10.) – [Nagymaros](https://hu.wikipedia.org/wiki/Nagymaros), [1958](https://hu.wikipedia.org/wiki/1958). [január 4.](https://hu.wikipedia.org/wiki/Janu%C3%A1r_4.)) magyar [Afrika](https://hu.wikipedia.org/wiki/Afrika)-kutató, [zoológus](https://hu.wikipedia.org/wiki/Zool%C3%B3gia), tanár, [vadász](https://hu.wikipedia.org/wiki/Vad%C3%A1szat) és természettudományi író. A magyar vadászirodalom klasszikusa, 1920–1948 között a [Nimród](https://hu.wikipedia.org/w/index.php?title=Nimr%C3%B3d_(foly%C3%B3irat)&action=edit&redlink=1) vadászújság főszerkesztője.



Ifjúkora

Szegény, nyolc gyermeket nevelő felvidéki iparoscsaládba született. Elemi és középiskolai tanulmányait szülővárosában végezte el. A gimnáziumból (részben anyagi, részben fegyelmi okból) a lévai tanítóképzőbe iratkozott át. Természetrajz tanára, [Kriek Ernő](https://hu.wikipedia.org/w/index.php?title=Kriek_Ern%C5%91&action=edit&redlink=1" \o "Kriek Ernő (a lap nem létezik)) tanította meg az állatok preparálására, az ő ajánlására kapott később segédpreparátori állást a [Magyar Nemzeti Múzeumban](https://hu.wikipedia.org/wiki/Magyar_Nemzeti_M%C3%BAzeum), miközben a tanárképző főiskolát is látogatta. A családnak nem volt pénze a taníttatásra és olyan életet élt, hogy a nélkülözések miatt többször az [öngyilkosság](https://hu.wikipedia.org/wiki/%C3%96ngyilkoss%C3%A1g) szélére sodoródott. Ebből kitörni úgy tudott, hogy önképzéssel szerzett tudást a [trópusok](https://hu.wikipedia.org/wiki/Tr%C3%B3pusok) élővilágáról, megismerkedett többek közt [Herman Ottóval](https://hu.wikipedia.org/wiki/Herman_Ott%C3%B3) és [Bíró Lajossal](https://hu.wikipedia.org/wiki/B%C3%ADr%C3%B3_Lajos_%28zool%C3%B3gus%29). A tanulmányai közben végzett segédpreparátori munkáját nem fizették meg, így nem tudta fenntartani magát, ezért félbe kellett szakítania tanulmányait és tanítói állást vállalt 1902 őszén [Tatrang](https://hu.wikipedia.org/wiki/Tatrang%22%20%5Co%20%22Tatrang) faluban, a [hétfalusi csángók](https://hu.wikipedia.org/wiki/H%C3%A9tfalusi_cs%C3%A1ng%C3%B3k) közt. Választása azért esett erre a vidékre, hogy legalább vadászszenvedélyének hódolhasson.

Első afrikai útja

Először [1903](https://hu.wikipedia.org/wiki/1903)-ban [Damaszkin Arzén](https://hu.wikipedia.org/wiki/Damaszkin_Arz%C3%A9n%22%20%5Co%20%22Damaszkin%20Arz%C3%A9n) bácskai földbirtokos kísérőjeként járt [Afrikában](https://hu.wikipedia.org/wiki/Afrika). Anyagi körülményei miatt az utazásra reménye sem lehetett, [Madarász Gyula](https://hu.wikipedia.org/wiki/Madar%C3%A1sz_Gyula_%28ornitol%C3%B3gus%29) [ornitológus](https://hu.wikipedia.org/wiki/Ornitol%C3%B3gus) azonban beajánlotta őt az Afrikába készülő Damaszkinhoz, akinek szüksége volt [preparátorra](https://hu.wikipedia.org/w/index.php?title=Prepar%C3%A1tor&action=edit&redlink=1). Damaszkin azonban csak az ott-tartózkodás költségeit fedezte, az utazásét nem. [Szalai Imre](https://hu.wikipedia.org/w/index.php?title=Szalai_Imre&action=edit&redlink=1) közbenjárására a [Nemzeti Múzeum](https://hu.wikipedia.org/wiki/Magyar_Nemzeti_M%C3%BAzeum) biztosította számára a szükséges eszközöket és egy esztendei fizetést, cserébe Kittenberger gyűjteményeket ígért a Múzeumnak.

Későbbi útjai

Ezzel együtt 6 alkalommal összesen 16 évet töltött ott. Több, mint 60 000 példányból álló anyaggal gazdagította a [Magyar Nemzeti Múzeum](https://hu.wikipedia.org/wiki/Magyar_Nemzeti_M%C3%BAzeum) állattani gyűjteményeit. Ez a gyűjtemény mintegy 300 új állatfajt tartalmazott, amiből közel negyvenet Kittenbergerről neveztek el. [1903](https://hu.wikipedia.org/wiki/1903)-[1906](https://hu.wikipedia.org/wiki/1906) között azokat a területeket járta be a [Kilimandzsáró](https://hu.wikipedia.org/wiki/Kilimandzs%C3%A1r%C3%B3) vidékén, ahol másfél évtizeddel korábban [Teleki Sámuel](https://hu.wikipedia.org/wiki/Teleki_S%C3%A1muel_%28utaz%C3%B3%29) járt. 1906-1907-ben járt [Tanzániában](https://hu.wikipedia.org/wiki/Tanz%C3%A1nia%22%20%5Co%20%22Tanz%C3%A1nia). [Etiópiában](https://hu.wikipedia.org/wiki/Eti%C3%B3pia) a tudományosan szinte teljesen feltáratlan [Danakil-földön](https://hu.wikipedia.org/w/index.php?title=Dank%C3%A1lia&action=edit&redlink=1" \o "Dankália (a lap nem létezik)) végzett kutatásokat. 1908 és 1912 között a [Viktória-tó](https://hu.wikipedia.org/wiki/Vikt%C3%B3ria-t%C3%B3_%28Afrika%29) keleti partvidékén, míg a világháborút megelőző két esztendőben [Ugandában](https://hu.wikipedia.org/wiki/Uganda) és [Belga Kongóban](https://hu.wikipedia.org/wiki/Belga_Kong%C3%B3) gyűjtött és vadászott.

Az [első világháború](https://hu.wikipedia.org/wiki/Els%C5%91_vil%C3%A1gh%C3%A1bor%C3%BA) idején a brit hatóságok internálták, mint ellenséges állam polgárát. Öt évet töltött [Indiában](https://hu.wikipedia.org/wiki/India) hadifogolytáborban. Vadászfegyvereit, felszerelését, gyűjteményét elkobozták, ezek végleg elvesztek. Indiai hadifogságából 1919-ben szabadult.

Innen hazatérve sem állást, sem lakást nem kapott. A nélkülözések után a [Nimród](https://hu.wikipedia.org/w/index.php?title=Nimr%C3%B3d_(foly%C3%B3irat)&action=edit&redlink=1) című folyóirat szerkesztője, majd tulajdonosa lett. Emellett több természettudományi szaklap munkatársa volt. Afrikai kutatásai idején közvetlen kapcsolatban állt a hazai természettudomány legnevesebb képviselőivel, kiterjedt levelezést folytatott velük. Ezek a levelek ma már tudománytörténeti források. E szempontból különösen jelentős és életének alakulására is döntő befolyással bírt [Kovács Ödön](https://hu.wikipedia.org/w/index.php?title=Kov%C3%A1cs_%C3%96d%C3%B6n_(zool%C3%B3gus)&action=edit&redlink=1) amatőr zoológussal folytatott tudományos információcseréje.

Tizenkét esztendő után, [1925](https://hu.wikipedia.org/wiki/1925)–[26-ban](https://hu.wikipedia.org/wiki/1926) utazhatott újra Kelet-Afrikába. [Ugandában](https://hu.wikipedia.org/wiki/Uganda), a [Ruwenzori-hegység](https://hu.wikipedia.org/wiki/Rwenzori-hegys%C3%A9g%22%20%5Co%20%22Rwenzori-hegys%C3%A9g) körüli őserdőkben vadászott a [Magyar Nemzeti Múzeum](https://hu.wikipedia.org/wiki/Magyar_Nemzeti_M%C3%BAzeum)számára. [1928](https://hu.wikipedia.org/wiki/1928)–[29-ben](https://hu.wikipedia.org/wiki/1929%22%20%5Co%20%221929) ismét felkereste Uganda nyugati területeit, utolsó vadász- és gyűjtőútján a nagyvadak és madarak életét tanulmányozza. Több mint 60 000 darabból álló gazdag gyűjteményt hozott a Nemzeti Múzeumnak, benne 300 új állatfaj példányaival, ezek közül mintegy negyvenet róla neveztek el.

[1930](https://hu.wikipedia.org/wiki/1930)-ban sikertelenül pályázott a [Fővárosi Állat- és Növénykert](https://hu.wikipedia.org/wiki/F%C5%91v%C3%A1rosi_%C3%81llat-_%C3%A9s_N%C3%B6v%C3%A9nykert) igazgatói állására.

Kittenberger 28 éven át, 1948-ig szerkesztette a Nimród c. folyóiratot, közben a [marosvásárhelyi](https://hu.wikipedia.org/wiki/Marosv%C3%A1s%C3%A1rhely) [Vadász Újságban](https://hu.wikipedia.org/wiki/Vad%C3%A1sz_%C3%9Ajs%C3%A1g) is publikált. 1948-ban a politikai hatalom félreállította. Még vadászfegyverét is elvették. Jövedelem és lakás nélkül maradt. Ekkor [Kovács Ödönnek](https://hu.wikipedia.org/w/index.php?title=Kov%C3%A1cs_%C3%96d%C3%B6n_(zool%C3%B3gus)&action=edit&redlink=1), [Abesszíniában](https://hu.wikipedia.org/wiki/Eti%C3%B3pia) tragikus körülmények közt elhunyt vadásztársának családja adott neki szállást [Nagymaroson](https://hu.wikipedia.org/wiki/Nagymaros), a következő években itt dolgozott ([Balázs Dénes](https://hu.wikipedia.org/wiki/Bal%C3%A1zs_D%C3%A9nes) könyve szerint már 1920-ban Nagymarosra költözött). Feleségül vette Kovács Ödön húgát, Líviát.

Az [1956-os forradalom](https://hu.wikipedia.org/wiki/1956-os_forradalom) utcai harcai nyomán a budapesti [Nemzeti Múzeum](https://hu.wikipedia.org/wiki/Magyar_Nemzeti_M%C3%BAzeum) épületében tűz ütött ki, amely elpusztította az Afrika-gyűjteményt. Kittenberger Kálmán itt őrzött gyűjtésének nagy része megsemmisült, a [Széchenyi Zsigmonddal](https://hu.wikipedia.org/wiki/Sz%C3%A9chenyi_Zsigmond) közös trófeagyűjteménnyel együtt. A veszteséget óriási szerencsétlenségként élte meg.

1956 után Kittenbergert rehabilitálták, több könyve és elbeszélése megjelenhetett, de a fő hivatásának tartott munkájához, a Nimród szerkesztőségébe már nem tért vissza. Írásaiban a vadászati szakszempontok mellett különös figyelmet fordított a természeti közeg, az afrikai népek életmódjának, szokásainak és társadalmának részletes ismertetésére. Munkáinak e sajátossága Kittenbergert Afrika tudós kutatóinak sorába emeli. 1958-ban hunyt el nagymarosi otthonában.

Emléketete



Kittenberger Kálmán sírja [Budapesten](https://hu.wikipedia.org/wiki/Budapest). [Farkasréti temető](https://hu.wikipedia.org/wiki/Farkasr%C3%A9ti_temet%C5%91): 30/1-3-1. [Szabó Iván](https://hu.wikipedia.org/wiki/Szab%C3%B3_Iv%C3%A1n_%28szobr%C3%A1sz%29) alkotása

Kittenberger Kálmánnak [Nagymaroson](https://hu.wikipedia.org/wiki/Nagymaros) volt egy nyaralója, amit Sylvia Laknak hívnak ma. Mögötte egy meghagyott 3-4 méter magas fatönk látható, a tetején Kittenberger Kálmán fából készült mellszobrával. Az önkormányzat tervei közt szerepel e ház múzeummá való átalakítása. A nagymarosi Fő téren áll egy az [1970-es években](https://hu.wikipedia.org/wiki/1970-es_%C3%A9vek) készült Kittenberger Kálmán-mellszobor is.

Halálának évében, 1958-ban a megnyitották a [veszprémi](https://hu.wikipedia.org/wiki/Veszpr%C3%A9m) [vadasparkot](https://hu.wikipedia.org/wiki/Kittenberger_K%C3%A1lm%C3%A1n_N%C3%B6v%C3%A9ny-_%C3%A9s_Vadaspark), amely Kittenberger Kálmán nevét vette fel. A bejárat előtt felállították a névadó bronz mellszobrát [R. Kiss Lenke](https://hu.wikipedia.org/w/index.php?title=R._Kiss_Lenke&action=edit&redlink=1) alkotását. Kittenberger Kálmán a [Szlovákiai Magyar Cserkészszövetség](https://hu.wikipedia.org/wiki/Szlov%C3%A1kiai_Magyar_Cserk%C3%A9szsz%C3%B6vets%C3%A9g) [lévai](https://hu.wikipedia.org/wiki/L%C3%A9va) csapatának névadója, és róla neveztek el a lévai vár közelében egy utcát is. 1981-ben, születésének 100. évfordulóján a [Magyar Posta](https://hu.wikipedia.org/wiki/Magyar_Posta_Zrt.) 5 Ft névértékű bélyeget adott ki Kittenberger arcképével, melyet [Gál Ferenc](https://hu.wikipedia.org/w/index.php?title=G%C3%A1l_Ferenc_(b%C3%A9lyegtervez%C5%91)&action=edit&redlink=1) tervezett.

[Balatonedericsen](https://hu.wikipedia.org/wiki/Balatonederics) a Nagy Endre Vadászklub emléktáblát állított neki. [Fekete István](https://hu.wikipedia.org/wiki/Fekete_Istv%C3%A1n_%28%C3%ADr%C3%B3%2C_1900%E2%80%931970%29) könyvet szentelt a nagy vadásztársnak, mely Kittenberger Kálmán élete címmel jelent meg. Életéről a [Magyar Televízió](https://hu.wikipedia.org/wiki/Magyar_Telev%C3%ADzi%C3%B3) [1997](https://hu.wikipedia.org/wiki/1997)-ben – a *„Magyarok Cselekedetei”*sorozat keretében – rövid dokumentumfilmet mutatott be, amelynek szerkesztője, rendezője és operatőre [Sáfrány József](https://hu.wikipedia.org/wiki/S%C3%A1fr%C3%A1ny_J%C3%B3zsef), gyártásvezetője [Vári Péter](https://hu.wikipedia.org/w/index.php?title=V%C3%A1ri_P%C3%A9ter&action=edit&redlink=1) volt.

Léván a vár melletti utca viseli nevét, a Koháry utcában pedig születésének 130. évfordulóján emléktáblát avattak.

Forrás

https://hu.wikipedia.org/wiki/Kittenberger\_Kálmán